આ ગામમાં છે એક ઘરમાં બે પત્ની રાખવાનો અનોખો રિવાજ
શુક્રવાર, ઑક્ટોબર 19 2018, 02:59 Hrs(IST)
નવગુજરાત સમય | Publish Date: May 21 2018 12:48PM
એજન્સી-જૈસલમેર
રાજસ્થાનના જેસલમેરમાં એક ગામ એવુ પણ છે, જ્યાં બે-બે પત્નીઓ રાખવાનો રિવાજ છે. અહીંના ડેરાસર ગ્રામ પંચાયતની 'રામદિયો કી બસ્તી' નામના ગામમાં દરેક બીજા ઘરના પુરૂષોની બે પત્નીઓ છે. આ ગામના પુરૂષોએ બે-બે લગ્નો કર્યા છે અને બન્ને પત્નીઓ સાથે જ રહે છે. મોટાભાગના પુરૂષોએ દાવો કર્યો છે કે, પહેલી પત્ની ગર્ભધારણ કરવામાં નિષ્ફળ રહી અથવા તો દીકરીને જન્મ આપ્યો, જે કારણે તેમણે બીજી વાર લગ્ન કરવા પડ્યા. વર્તમાનમાં આ પરંપરા જુની પેઢી સુધી જ સીમિત છે. નવી પેઢીમાં આ રિવાજ નહીં બરાબર છે.
આ ગામમાં એવી માન્યતા છે કે બીજી પત્ની જ દીકરાને જન્મ આપી શકે છે. અહીંના એક વૃદ્ધે જણાવે છે કે, બીજી પત્નીને દીકરાની ગેરન્ટી માનવામાં આવે છે. બન્ને પત્નીઓ એક જ સાથે રહે છે અને એક જ રસોડામાં જમવાનું તૈયાર કરવામાં આવે છે. જૈસલમેર અને બાડમેરના અમુક વિસ્તારોમાં બે પત્નીઓ રાખવાની પરંપરા ચાલે છે. જો કે હવે આવું ઘણું ઓછું જોવા મળે છે અને અમુક જ ગામો આવી પરંપરાને ફોલો કરે છે.
અહીંના એક મદરસામાં કામ કરતા અલીએ કહ્યું કે, મહિલાઓના પતિ તેમને સરખા અધિકાર આપે છે, માટે મહિલાઓ પણ વાંધો નથી ઉઠાવતી. પત્નીઓને ખુશ રાખવાની જવાબદારી અમારા પર હોય છે, અમે તે વાતનું ધ્યાન પણ રાખીએ છીએ. અત્યાર સુધી કોઈ મોટો વિવાદ થયો હોય તેવી વાત સામે નથી આવી. મહિલાઓ પોતે જ એકબીજા સાથે હળીમળીને રહે છે.